Diari Oficial de la Generalitat Valenciana


Sumari del DOGV 2870, del 15-11-1996 (1996/839974)

ORDRE de 4 de setembre de 1996, de la Conselleria de Cultura, Educació i Ciència, per la qual s'autoritza el funcionament de determinats centres estrangers.
------------------------------------------------------------------------------------------------------------------------------------------------------------

### Dades del document

Número de DOGV
:   2870

Data del DOGV
:   15-11-1996

Secció del DOGV
:   ALTRES DISPOSICIONS

Número del document
:   1996/839974


Data del document
:   04-09-1996

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 4 de setembre de 1996, de la Conselleria de Cultura, Educació i Ciència, per la qual s'autoritza el funcionament de determinats centres estrangers.   
Els expedients han estat incoats a instància dels representants dels titulars dels centres privats estrangers que s'indiquenen l'annex, en sol·licitud de nova d'autorització, d'acord amb allò previst en la disposició transitoria primera del Reial Decret 806/1993, de 28 de maig, sobre règim de centres docentes estrangers a  
Espanya.  
Cada centre ha aportat la corresponent certificació expedida per la representació diplomàtica del país d'origen, acreditada a Espanya, on consta que els seus ensenyaments tindran plena validesa oficial en aquell país i que el centre compleix els requisits exigits per la seua legislació quant a instal·lacions i condicions materials.  
Vistos els informes inclosos en els expedients.  
Vistos la Llei Orgànica 8/1985, de 3 de juliol, Reguladora del Dret a l'Educació (LODE), la Llei Orgànica 1/1990, de 3 d'octubre, de Ordenació General del Sistema Educatiu (LOGSE), el Reial Decret 806/1993, de 28 de maig (BOE de 23 de juny de 1993) sobre règim de centres estrangers en Espanya i tota l'altra legislació de general aplicació.  
Fent ús de les atribucions que em confereix l'article 35 de la Llei de Govern Valencià,  
Ordene  
Primer  
Autoritzar els centres privats estrangers que es relacionen en l'annex per a la continuació de les seues actuacions docentes, d'acord amb la Disposició Transitòria Primera del Reial Decret 806/1993, de 28 de maig i en el termes que per a cadascun s'especifica.  
Segon  
Els centres britànics que es relacionen en l'annex hauran d'impartir el currículum de llengua i cultura espanyoles, així com la llengua pròpia de la Comunitat Valenciana, establerts per l'administració educativa, d'acord amb el que es disposa a l'article 11 i la disposició transitòria segona del Reial Decret 806/1993.  
Tercer  
El reconeixement dels estudis cursats s'ajustarà a allò disposat en la normativa reguladora de l'homologació i convalidació de títols i estudis estrangers d'educació no universitària, d'acord amb el que es disposa a l'article 8è del Reial Decret 806/1993.  
DISPOSICIó ADDICIONAL  
Aquestes autoritzacions donaran lloc a les corresponents inscripcions en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal com exigeix l'article 110.3 de la Llei 30/1992.  
València, 4 de setembre de 1996  
La consellera de Cultura, Educació i Ciència  
MARCELA MIRó PÉREZ  
Annex  
Codi: 07389995  
Centre: CAXTON College  
Adreça: carretera de Barcelona, 74.  
Localitat: Puçol  
Província: València  
Titular: General de Inmuebles y Construcciones, SA.  
Ensenyaments autoritzats: currículum nacional d'Anglaterra i País de Gales. Amb caràcter definitiu, des del curs de Nursery (3 anys d'edat) fins el Year 6 (11 anys d'edat) amb una capacitat per a 600 llocs escolars. I amb caràcter temporal per a fins 200 alumnes des del curs de Year 7 (12 anys d'edat) fins el curs de Year 9 (14 anys d'edat) tenint aquesta autorització temporal validesa fins el 31 de desembre de 1997, data a partir de la qual l'autorització dependrà d'un inspecció posterior.  
Alumnat autoritzat: espanyol i estranger.  
Codi: 17483942  
Centre: The Lady Elizabeth School  
Domicili: Partida Seniola, 70  
Localitat: Xàbia  
Província: Alacant  
Titular: The Lady Elizabeth School, SL.  
Ensenyaments autoritzats amb efectes des de l'inici del curs 95/96: currículum nacional d'Anglaterra i País de Gales. Autorització plena, des del curs de Nursery (3 anys d'edat) fins el Year 7 (12 anys d'edat) amb una capacitat per a 140 llocs escolars. I autorització temporal amb validesa fins el 31 d'agost de 1997, des del curs de Year 8 (13 anys d'edat) fins el curs de Year 11 (16 anys d'edat) i capacitat per a 110 alumnes. A partir de l'esmentada data l'autorització dependrà d'una inspecció posterior.  
Alumnat autoritzat: espanyol i estranger.  
Codi: 20758720  
Centre: Escuela Noruega Costa Blanca  
Domicili:. Urbanització l'Oasi. C/ Riu Guadiana, 14  
Localitat: L'Alfàs del Pi.  
Província: Alacant  
Titular: Associació Escuela Noruega Costa Blanca.  
Ensenyaments autoritzats: sistema educatiu noruec. Escola reconeguda i autoritzada per a impartir els ensenyaments d'educació bàsica des del primer curs fins el novè a xiquets entre 7 i 16 anys d'edat. També esta reconegut i autoritzat per a impartir l'ensenyament a nivell secundari amb dret a examinar en aquest nivell. L'espai i la infraestructura amb què compta l'escola permet l'ensenyament fins a un total de 175 alumnes.  
Alumnat autoritzat: estranger.